Árið 1963 varð til bóluefni gegn mislingum af rannsóknarhópi sem var leiddur af John F Enders . Reyndar varð til betri og endurbætt útgáfa einungis 5 árum seinna sem enn er notuð í dag til að bólusetja bróðurpart allra barna á vesturlöndum gegn þeirri skæðu veiru sem veldur mislingum . Bakslag í bólusetningum Þessi uppgötvun olli straumhvörfum í hinum vestræna heimi . Áður en bóluefnið varð til er talið að nær öll börn hafi smitast af veirunni fyrir 15 ára aldur og þónokkur þeirra dóu í baráttu sinni við veiruna . Með tíð og tíma hefur sjúkdómurinn sífellt orðið sjaldgæfari og þar til nýlega voru helstu tilfelli hans að finna í fátækari löndum heims þar sem aðgengi að bólusetningum er slæmt . Það sem hefur svo , því miður , valdið bakslagi í þessum góða árangri eru upplognar rangtúlkaðar vísindarannsóknir sem benda til þess að bólusetningar valda einhverfu . Fyrstu rannsóknirnar af þessum toga birtust í kringum aldamótin en hafa margsinnis verið hraktar . Þeirra frægust er sennilega grein Andrews Wakefield . Ritstjórn Lanchet dró greininga til baka árið 2004 eftir að í ljós koma að Andrew Wakefield , fyrsti höfundur greinarinnar , hafði þegið greiðslur frá lögfræðingum sem stóðu að undirbúningi málsóknar gegn framleiðendum MMR bóluefnisins . Greinin byggði auk þess á mjög litlu úrtaki og niðurstöðurnar sem voru birtar úr rannsókninni voru gaumgæfilega valdar og hagræddar svo þær hentuðu vel styrktaraðilum Wakefields . Fjárhagslegur ávinningur sem Wakefield hafði af rannsóknunum kom ekki í ljós fyrr en löngu eftir að greinin hafði verið birt og afleiðingarnar af fullyrðingum Wakefields í kringum birtinguna voru þegar farnar að koma í ljós . Mislinga - eða MMR bólusetning Reyndar var það svo í kringum aldamótin að Wakefield var ekki að ráðleggja foreldrum gegn bólusetningum heildrænt . Hans hagsmunir snérust um að draga úr notkun svokallaðrar MMR bólusetningar , þar sem bólusett er gegn mislingum , rauðum hundum og hettusótt . Wakefield ráðlagði foreldrum opinberlega að láta bólusetja börn sín við einum þessara sjúkdóma í einu með um það bil árs millibili . Einhvern veginn hafa þessi skilaboð Wakefields umturnast í andstöðu fólks gegn bólusetningum og hefur nú fjöldi foreldra sem hafna bólusetningum fyrir börnin sín margfaldast . Þessar rangtúlkuðu niðurstöður Wakefields og útúrsnúningur á skilaboðum hans hafa leitt til þess víða um hinn vestræna heim . Eins og fram hefur komið hér að framan eru mislingar veirusjúkdómum . Veiran smitast mjög auðveldlega á milli manna og því hefur reynst erfitt að halda aftur af sjúkdómnum sé hann á annað borð kominn upp . Hlutfall þeirra sem deyja af völdum sýkingarinnar er kannski ekki óhugnarlega hátt , en sé horft til þess hve auðvelt er að koma í veg fyrir sjúkdóminn er hvert eitt líf sem fer einu lífi of mikið . En afleiðingarnar mislinga felast ekki bara í dauðsföllum , margir glíma við eftirköst sýkingarinnar ævilangt , þó algengust séu eftirköst sem endast í 3 - 6 mánuði . Þekkt er að einstaklingar sem hafa barist við mislinga eru útsettari fyrir öðrum sýkingum jafnvel í nokkur ári eftir mislingasmit . Enn sem komið er hefur engin skýring fundist á þessari aukaverkun . Vaxandi fjöldi óbólusettra einstakling hefur þó búið til þörf fyrir meiri þekkingu á þessu sviði . Bólusetningar eru notaðar til að vekja þetta minni . Með því að hitta hluta af sýkli eða veiklaðan sýkli í gegnum bólusetningu búum við til minningu um hann í ónæmiskerfinu . Rannsóknarhópurinn sem stendur á bak við greinina í Science , sem samanstendur af vísindafólki frá Bandaríkjunum , Hollandi og Finnlandi notaði þessa tækni ( VirScan ) til að meta minni ónæmiskerfis barna fyrir og eftir mislingasmit . Þau söfnuðu blóðsýnum úr óbólusettum hollenskum börnum áður en þau fengu mislinga og fengu svo leyfi til að skoða mótefnin í blóði barnanna , með frekari blóðsýnum eftir að börnin höfðu veikst af mislingum . Mælingarnar leiddu í ljós að eftir mislingasmit var minnkun um allt að 73% mótefna í blóði barnanna . Fækkun mótefnanna var misjöfn eftir einstaklingum , hjá sumum var minnkunin ekki nema 11% . Þrátt fyrir það var marktækt meiri minnkun hjá börnum sem smituðust af mislingum í samanburði við bólusett börn . Með færri vopnum á ónæmiskerfið erfiðara með að þekkja óvininn og ná niðurlögum hans ef hann þekkist . Þessar niðurstöður undirstrika þá hættu sem okkur býr af mislingum og nauðsyn þess að þiggja bólusetningar þegar þær bjóðast . Greinin birtist fyrst í prentuðu eintaki og á vefsíðu Stundarinnar .